Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: évi költségvetésérõl szóló 1995. évi CXXI. törvény módosításáról szóló 1996. évi LXXVIII. törvény 31. §-a és
Paragraph Index: 323

32. §-a határozta meg. Az indítványozó kifejtette, hogy a kincstári számlavezetési kötelezettséget kimondó szabály sérti a tulajdonjogból eredõ szabad rendelkezési jogot. A vonatkozó szabályok „lehetõséget adnak az államnak arra, hogy a Kincstárnál vezetett számlát ellenõrizheti, a számla feletti rendelkezési jogot korlátozhatja, a Kincstári számla egyenlegének kezelése a költségvetési körbe kerüljön, s ezáltal a Közalapítványok vagyona a költségvetés rendszerébe olvadjon”. Az indítványozó álláspontja szerint a módosítás eredményeként létrejött szabályok sértik a sajtó szabadságának az Alkotmány 61. §-a (2) bekezdésében kimondott elvét. Az említett szabályok ellentétesek az Országos Rádió és Televízió Testület (a továbbiakban: Testület), a Magyar Rádió Közalapítvány, a Magyar Televízió Közalapítvány (a továbbiakban: Közalapítványok), továbbá a Mûsorszolgáltató Alap (a továbbiakban: Alap) gazdálkodási szabadságával, mert elõírják ezen intézmények számláinak a Magyar Államkincstárnál (a továbbiakban: Kincstár) történõ vezetését. Az indítvány szerint ezek a rendelkezések megvalósítják a Kormány, illetve a pénzügyminiszter részérõl történõ ellenõrzést is, ami a teljes médiarendszer függetlenségének, a sajtószabadság alapjogának sérelmét jelenti. A Testület és a Közalapítványok gazdálkodásának ellenõrzésén keresztül ugyanis közvetve a közszolgálati rádió és televíziók befolyásolása is lehetõvé válik. A támadott rendelkezések közül az Mtv. 32. §-a (1) bekezdésének szövege az indítvány beadása óta változott, de a kifogásolt tartalom az új szövegezésben továbbra is megmaradt. Az Mtv. 32. §-a (1) bekezdésének hatályos szövegét a Magyar Köztársaság 1999. évi költségvetésérõl szóló

Source: https://magyarkozlony.hu/hivatalos-lapok/d4ecf746ac720405c29440820aaff23579e17c66/dokumentumok/dbabb83048562f05181774350be7bf15a14576b6/letoltes